CAS registarski broj

CAS registarski broj ili kratko CAS broj je jedinstveni identifikacijski broj koji je uvela CAS (Chemical Abstract Service) za svaki hemijski element opisan u naučnoj literaturi. 
Trenutno ovaj broj uključuje sve supstance opisane od 1957. do danas, plus neke supstance iz ranih ili srednjih 1900-ih kao što su: organska i neorganska jedinjenja, minerale, izotope, legure i nestrukturne materijale (UVCB-e, supstance nepoznatog ili promjenljivog sastava, kompleksne reakcijske proizvode, ili supstance biološkog porijekla).
Svaki CAS broj je jedinstven i označava samo jednu supstancu. Sam broj nema nikakvo hemijsko značenje u smislu označavanja hemijskih osobina označene supstance.

Chemical Abstracts Service (skraćenica CAS), kao dio Američkog hemijskog društva (American Chemical Society), dodjeljuje ove numeričke identifikatore svakom spoju koje je do sada objavljeno u naučnoj literaturi. Namjera je bila da se stvori jedinstvena baza podataka i da se pretraga olakša, budući  da mnogi hemijski spojevi imaju po nekoliko imena. Skoro svaka hemijska baza podataka danas dozvoljava pretragu preko CAS broja. 
CAS također vodi i prodaje bazu podataka svih supstanci, poznatu kao CAS registar.

Krajem marta 2006. godine, u CAS registru se nalazilo 27.631.785 supstanci. Svakog dana se dodaje oko 15.000 novih supstanci.Chemical Substances - CAS REGISTRY

 Historija 
CAS broj je uvela Chemical Abstract Service (Služba hemijskih koncepata), kao odjeljenje Američkog hemijskog društva. Sjedište joj je u gradu Columbusu, (SAD).

CAS registarski broj je uveden zbog poteškoća sa kojima se susreću hemičari u nomenklaturi, klasifikaciji i evidentiranju raznih hemijskih supstanci. Danas se u CAS bazi podataka nalazi oko 33 miliona organskih i neorganskih supstanci i oko 59 miliona sekvenci DNK..

 Označavanje 
Svaki CAS broj je identifikacijska oznaka za određenu hemijsku supstancu u numeričkom formatu. Može biti duga do 10 cifri, sa crticama podijeljenim u tri dijela. Posljednja cifra u CAS broju predstavlja kontrolnu oznaku da bi se svaki registarski broj mogao validirati, te tako isključiti mogućnost zamjene. Naprimjer, CAS registarski broj kafeina je 58-08-2, gdje broj 2 predstavlja kontrolnu cifru, koja je dobijena pomoću matematičke funkcije mod 10.

 Format 
CAS registarski broj je razdvojen crticama u tri dijela: prvi sadrži do šest brojeva, drugi dva, a treći jednu cifru, koja služi kao kontrolna brojka (check digit), a  jednaka je binarnom kontrolnom zbiru (checksum). Brojevi se dodjeljuju u rastućem poretku, a nemaju nikakvom bitnog značenja za pripadajuću supstancu.

Kontrolni zbir se računa množenjem posljednjeg broja sa 1, sljedeće cifre sa 2, naredne sa 3 itd.; sabiranjem dobijenih brojeva i određivanjem dobijenoj sumi modula 10. Kao primjer, može se uzeti CAS broj kokaina: 50-36-2. Provjerni zbir se računa na sljedeći način: (6×1 + 3×2 + 0×3 + 5×4) = 32; 32 mod 10 = 2.

 Izomeri, enzimi i smjese 
Različitim izomerima istih molekula se dodjeljuju različiti CAS brojevi: D-glukoza ima 50-99-7, L-glukoza ima 921-60-8, α-D-glukoza ima 26655-34-5 itd. Ponekad i cijela klasa jedinjenja dobije jedinstven CAS broj: kompletna grupa alkohol dehidrogenaza (koji spadaju u enzime) ima 9031-72-5. Kao primjer označavanja smjese može poslužiti CAS broj ulja od senfa: 8007-40-7.CAS database counter (updated daily) .

 Granularnost 
 Stereoizomerima i razgranatim smjesama dodijeljeni su diskretni brojevi CAS registra: P - epinefrin ima 51-43-4, D-epinefrin 150-05-0, a RACEMSKI  DL epinefrin ima 329-65-7.
 Različite faze nemaju različite brojeve iz CAS registra (i tečna voda i led imaju: 7732-18-5).
 Povremeno cijela klase molekula dobijaju jedan CASRN: klase enzima poznatih kao alkohol dehidrogenaze imaju CAS broj 9031-72-5.
 Uobičajene smjese poznatog ili nepoznatog sastava mogu dobiti CASRN; primjeri su Leishmanova mrlja (12627-53-1) i ulje od senfa (8007-40-7).

 Vlasništvo 
CAS informacije zaštićene su autorskim pravima od strane ACS. Korisnici koji žele ugraditi CAS broj u registarske baze podataka bi trebalo da pogledaju CAS pravilnik. Korisnici ili organizacije mogu biti uključeni u ovaj registrar bez dozvole i bez plaćanja naknade do 10.000 brojeva CAS ili CASRN na web stranici ili drugim proizvodima za koje ne postoji zadužujući katalog. Svako sljedeće dodavanje u ovaj registar treba biti usklađeno ili se pojavljivati uz korištenje svakog CASRN: CAS registar broj je registrovani zaštitni znak Američkog hemijskog društva. Kao primjer označavanja smjese može poslužiti CAS broj ulja senfa: 8007-40-7.

 Također pogledajte 
IUPAC
MeSH

 Reference 

 Vanjski linkovi 
 CAS.org
 O CAS registarskom broju
 CAS registar

Kategorija:Hemijska nomenklatura
Kategorija:Hemijske numeričke šeme